Cottage on the Hill | LekkeSlaap
Cottage on the Hill is 'n luukse, 5 ster-gastehuis in St. Francisbaai langs die Tuinroete wat gehalteverblyf aan sakereisigers, vakansiegangers en oornaggaste bied. Die gastehuis is hoog geleë en bied 'n pragtige uitsig oor die baai, op die berge en oor die dorp. Dit is naby die hoofstrand, dorp en gholfbaan.
Die ruim, stylvolle executive-kamers en pragtige kothuis het Persiese tapyte en oorspronklike olieverfskilderye.
Die kamers het elk 'n privaat ingang, 'n see-uitsig, perkalkatoenlinne en 'n klomp bederfies om gaste welkom te laat voel.
'n Heerlike ontbyt word in die Bay-ontbytkamer bedien, maar daar is ook 'n selfsorg-opsie.
Gaste kan op die privaat dek sonbaai met 'n uitsig oor die natuurlike rotspoel en waterval, of aan 'n skemerkelkie teug en die laaste sonstrale van die dag gadeslaan. Daar is 'n klomp voëlspesies in die fynbostuin en gaste kan selfs 'n muishond of fisant gewaar.
Die gastehuis is op 'n 2000 m²-perseel en gaste kan kies tussen die hoofhuis, waar ontbyt bedien word, die Tarentaalkothuis, die Fisantsuite, die Muishondsuite en die Uilhuis.
Die Fisantsuite het 'n koninggrootte-bed, 'n en suite-badkamer met 'n Victoriaanse bad, toilet en 'n wasbak en daar is 'n sitarea en 'n privaat dek met 'n see-uitsig.
Die Muishondsuite is 'n selfsorgsuite en het 'n koninggrootte-bed en 'n en suite-badkamer met 'n stort, Victoriaanse bad, toilet en 'n wasbak. Die eenheid het 'n oopplan-leefarea met 'n enkelbed en 'n kombuis wat ten volle toegerus is. Dit bied toegang tot 'n toegeboude stoep met 'n ingeboude braai. Die eenheid het ook 'n TV met DStv en 'n eetarea.
Uilhuis is in die gastelodge en het 'n koningingrootte-bed en 'n oorkantste badkamer met 'n stort, toilet en 'n wasbak, asook 'n gastetoilet. Die eenheid het 'n privaat ingang en lei na 'n stoep in 'n inheemse tuin. Daar is 'n dek met leunstoele waar gaste die uitsig kan geniet.
Uilhuis het ook gratis WiFi en 'n TV met DStv. Daar is tee- en koffiemaakgeriewe, 'n yskassie en 'n sitarea.